





**Police Fight Challenge 2023**

**Meghívásos jótékonysági küzdősport gála**

**VERSENYKIÍRÁS**

**Preambulum:**

*A gála Mátyás Balázs posztumusz rendőr törzsőrmesternek kíván méltó emléket állítani, aki szolgálat-teljesítés közben 2018. februárjában vesztette életét egy balesetben. A Madárfészek Ökölvívó Akadémia Alapítvány vezetősége, valamint maga az alapító Erdei Zsolt is teljes mellszélességgel áll a küzdősport esemény megrendezésében a Szolgálat-teljesítés Közben Alapítvány mellé, mely a szolgálat-teljesítés közben bajbajutott, balesetett szenvedett, elhunyt rendőrök, katonák, tűzoltók és mentősök részére nyújt erkölcsi-, lelki-, jogi-és anyagi segítséget. Az Alapítvány tagjai, valamint támogatóik több szállal is kötődnek egymáshoz. Az újpesti gyökerek mellett Madár küldetésének érzi, hogy volt elnöktársa néhai dr. Bajkai István – aki haláláig támogatója volt a Szolgálat-teljesítés Közben Alapítványnak, valamint néhai dr. Lasz György egykori rendőrtiszt, – munkásságát követve segítse és támogassa a bajbajutottakat, Mátyás Balázs posztumusz rendőrtörzsőrmester mottóját szem előtt tartva: „Én az embereken szeretnék segíteni.”*

**Helyszín:**

Kellner Ferenc Sportközpont Madárfészek Ökölvívó Akadémia sportcsarnokában /Budapest, Pozsonyi u. 4/C, 1045.

**Időpont:**

2023. szeptember 29. (szombat) 17:00

**A verseny célja:**

A küzdősportok, harcművészetek, mint verseny, valamint önvédelmi sport, továbbá mint kondicionáló szabadidős tevékenység népszerűsítése az állomány körében, továbbá a Budapesti Rendőr-főkapitányság, valamint a rendvédelmi szervek személyi állományának általános fizikai állapotának javítása. A gála megrendezése során befolyt összeg a **Szolgálat-teljesítés közben Alapítvány** számára kerül felajánlásra a számlájára történő átutalással (Bankszámla: Erste Bank, 11600006-00000000-85520264; Adószám: 19226123-1-13.)

**A meghívásos versenyben indulásra jogosult szervek:**

A Budapesti Rendőr-főkapitányság hivatásos személyi állományának tagjai, rendvédelmi igazgatási alkalmazotti és munkavállalói állomány tagjai, továbbá elsődlegesen a budapesti hatáskörrel rendelkező rendvédelmi szervek állományának tagjai (Nemzeti Adó és Vámhivatal, Fővárosi Katasztrófavédelmi Igazgatóság, Készenléti Rendőrség, Terrorelhárítási Központ, Nemzeti Védelmi Szolgálat, Országos Idegenrendészeti Főigazgatóság, Büntetés- végrehajtási Szervezet fővárosi intézetei, Nemzeti Közszolgálati Egyetem Rendészettudományi Kar), továbbá az Országos Rendőr-főkapitányság, Repülőtéri Rendőr Igazgatóság, a Rendőrségi Oktatási és Kiképző Központ, illetve a vármegyei rendőr-főkapitányságok személyi állományának tagjai.

**Rendező:**

Budapesti Rendészeti Sportegyesület Karate Szakosztálya a Magyar Rendészeti Sportszövetség támogatásával, valamint a Madárfészek Ökölvívó Akadémia Alapítvány.

**A verseny rendezőinek elérhetőségei:**

* Mucsi Sándor r. százados +36206131837; BM:65-406
* policefightchallenge@gmail.com

**A szervezőbizottság elnöke:**

***Mucsi Sándor r. százados*** – Budapesti Rendőr-főkapitányság Humánigazgatási Szolgálat, Képzési és Utánpótlási Osztály Kiemelt főelőadó

**Versenybíróság elnöke:**

***Hommer Gergő*** - Budapesti Rendőr-főkapitányság Humánigazgatási Szolgálat, Képzési és Utánpótlási Osztály sportszakember, főügyintéző

**Költségek:**

A verseny megrendezésével kapcsolatos költségeket a Budapesti Rendészti Sportegyesület viseli.

**Nevezés:**

Online nevezés: policefightchallenge@gmail.com

A jelentkezés elsősorban a fent megadott e-mail címre történő jelentkezésben a szabályrendszer, a nem és a kor megjelölésével történik, amely tartalmazza a versenyző nevét, születési dátumát, elérhetőségét, versenyszámát, súlycsoportját, a képviselt szerv megnevezését. A nevezéseket a feldolgozhatóság miatt **kizárólag e-mailben** a policefightchallenge@gmail.com címen tudjuk fogadni. **Az egészségügyi igazolásokat a verseny napján, a regisztráláskor eredetben be kell mutatni.**

• Nevezési határidő: **2023. szeptember 15. (péntek)**,

• Nevezési díj: Nincs

**A versenyzők a részvételükkel hozzájárulnak:**

1. a személyes adatok kezeléséhez,
2. a versenyen történő fénykép- és/vagy videófelvétel készítéséhez,
3. a versenyen készült felvételek közzétételéhez.

**A verseny nem és életkor szerinti kategóriái:**

Az adott sportági szakszövetség versenyrendszerében foglalt szabályzat szerint, továbbá az adott mérkőzést megelőzően a két versenyző és edzőik megállapodása alapján.

**Bírók**:

- Magyar Kick-Box Szövetség,

- Magyar Ökölvívó Szakszövetség,

- Magyar MMA Országos Sportági Szövetség.

- Magyar Tradícionális Kyokushin Karate Szövetség

**Díjazás**: minden helyezett érem, oklevél és tárgyjutalomban részesül

Programtervezet:

16:00 - 16:30 Regisztráció, mérlegelés

16:45 - 17:15 Technikai értekezlet (a főbírók által, szekciónként megtartva)

17:30 - 17:40 Megnyitó

**18:00 -** **M**érkőzések, eredményhirdetés folyamatosan, a mérkőzések között

programok

Szabályrendszerek

1. WAKO K-1 Amatőr Full-contact mérkőzés

A Magyar Kick-Box Szövetség (a továbbiakban: MKBSZ) hivatalos weboldalán

www.kick-box.hu, illetve a www.k-1.hu weboldalon feltöltött érvényes szabálykönyv alapján

az alább felsorolt módosításokkal:

Mérkőzések küzdőideje a gála során: 3 x 2 perc

Súlycsoportok:

- női -60 kg, +60 kg

- férfi -70 kg, -75 kg, -80 kg, -85 kg, -90 kg, -95 kg, +95 kg

- férfi 40-49 év „Szenior A” kategória: -80 kg vagy +80 kg,

„Szenior A” kategória: a versenyző 40. életéve betöltésének naptári év január 1-jétől, aki 1983 december 31. napján vagy azt megelőzően született.

2. Amatőr Ökölvívó mérkőzés

A magyar Ökölvívó Szakszövetség honlapján közzétett szabályzatok alapján.

<https://www.boxing.hu/szabalyzatok>

3. **MMA (Mixed Martial Arts) verseny**

Magyar MMA (Mixed Martial Arts) Országos Sportági Szövetség által közzétett szabályzat alapján

<https://docplayer.hu/106053459-Magyar-mma-mixed-martial-arts-orszagos-sportagi-szovetseg.html>

Mérkőzések küzdőideje a gála során: 3 x 3 perc 1 perc szünetekkel

A sportrendezvény megtekintése belépődíjas, amelyből a befolyt összeg a rendezvény által támogatott alapítvány részére kerül átadásra.

4. Knock Down Kyokushin Karate

Kumite verseny

Az MKSZ hivatalos weboldalán [www.karate.hu](http://www.karate.hu), feltöltött érvényes szabálykönyv *(3. kiadás, Budapest, 2014.)* alapján az alább felsorolt módosításokkal:

**Knock Down karate verseny rendszere lehet:**

* egyenes kieséses rendszerben (7 fő vagy több)
* vegyes rendszerben (6 fő)
* körmérkőzéses rendszerben (3-5 fő)

**Súlycsoportok:**

 - női -60 kg, +60 kg

 - férfi -70 kg, -80 kg, +80 kg

 - férfi 40-49 év „Szenior A” kategória: -80 kg vagy +80 kg,

 - férfi 50 év és felette „Szenior B” kategória: -80 kg vagy +80 kg

### Az övfokozat szerinti indulás feltételei:

* Kata kategóriában minimum 8. kyu
* „A” kategóriában kyokushin kumitében minimum 4. kyu
* „C” kategóriában kyokushin kumitében 9-5. kyu
* „Szenior” kategóriában kyokushin kumitében minimum 8. kyu

**Mérkőzések küzdőideje:**

**Női és férfi „A” kategóriában** 3 perc.

Döntetlen esetén 2 perc hosszabbítás.

Újabb döntetlen esetén mérlegelés. Súlykülönbség dönt, férfiaknál 5 kg, nőknél 3 kg (a könnyebb versenyző győz). Amennyiben nincs meg a szükséges súlykülönbség, 2 perc hosszabbításra kerül sor, amely után a bírók feltétlenül döntést hoznak.

Súlykülönbség a legmagasabb súlykategóriában férfiaknál 10 kg, nőknél 5 kg (a könnyebb versenyző győz).

**Óvás**

1. Ha a gálamérkőzések során óvásra kerül sor, azt írásban kell benyújtani a versenybíróság elnökének, az óvásra okot adó esemény után 15 percen belül. Ha a versenybíróság elnökének döntése ellen írásbeli fellebbezés történik, akkor az BRSE által megbízott képviselő, a versenybíróság elnöke és a szervező bizottság vezetője 3 fős bizottságot alkot, mérlegeli a benyújtott óvást és dönt a vitás kérdésekben.
2. A bizottság általi döntés ellen további fellebbezésnek helye nincs.

A versenykiírásban nem szabályozott kérdésekre a technikai értekezleten elhangzottak az irányadóak.

A verseny helyszínén átöltözésre és tisztálkodásra alkalmas öltöző áll rendelkezésre, az öltözőkben hagyott értéktárgyakért a szervezők felelősséget nem vállalnak.

A versenyző korcsoportjának meghatározásánál - korcsoportos versenyszámokban - a verseny évében betöltött életkort kell figyelembe venni.

A versenyzők a bajnokság eredményének kihirdetése végéig a verseny helyszínén kötelesek maradni, azt korábban csak az BRSE által megbízott képviselő külön engedélyével, indokolt esetben hagyhatják el.

A versenyen mindenki saját testi-és fizikai erőnlétének megfelelően, saját felelősségre vehet részt. A szervezők az esetleges sérülésekért felelősséget nem vállalnak. Mindenki köteles a saját- és versenytársai testi épségére ügyelni, valamint az eszköz és versenykörnyezet állagának megóvására törekedni.

**További információ**:

 Mucsi Sándor r. százados a szervezőbizottság részről:

 Tel.: +36 20 6131837

